Ettevõtete kulud suurenesid 2010. aasta I kvartaliga võrreldes 22%, sealhulgas tööjõukulud 8%. Tööga hõivatud isikute ja töötatud  tundide arv suurenes vastavalt 2% ja 4%. Jätkus ettevõtete tootlikkuse (tööviljakus, tööjõukulude ja tunnitootlikkus) näitajate kasv võrdluses eelmise aasta sama perioodiga. Ettevõtlussektori tunnitootlikkus puhta lisandväärtuse alusel (puhas lisandväärtus jagatud töötundide arvuga) suurenes viiendiku, samas ettevõtete keskmine tööjõukulu tunnis suurenes vaid 4%.